钦定古今图书集成/明伦汇编/氏族典/第054卷 > 《廖用贤尚友录》 > 归有陞
## 钦定古今图书集成/明伦汇编/氏族典/第054卷 > 《廖用贤尚友录》 > 归有陞

按《嘉定县志》：“有陞，字晋父，贫而好行。其德囊一剩钱，
瓶一溢米，辄以施人。道拾遗金，低徊其旁不能去，以
俟遗者至而还之。少尝刲股疗亲，事后母不异所生。
好律历农圃医卜之学，尝列肆卖卜，自比严君平云。”

===归可正===按《嘉定县志》：“可正，字端甫，县学生。嘉靖甲寅，岛裔薄
城，可正家城外，扶母走匿草中。贼追至，俱被执。可正
愿以身全母命，贼不许，遂并遇害。知县万思谦表其
闾曰‘孝子之门’。”